*Приложение № 1 към Заповед № 100-01-140 / 16.04.2025 г. на Изпълнителния директор на „Кинтекс“ ЕАД*

**ТРЪЖНА ДОКУМЕНТАЦИЯ**

**за провеждане на** **търг с тайно наддаване** **за продажба на моторни превозни средства, собственост на**

**„Кинтекс“ ЕАД**

**СЪДЪРЖАНИЕ:**

I. УСЛОВИЯ ЗА ПРОВЕЖДАНЕ НА ТЪРГА

II. УКАЗАНИЯ ЗА ПРОВЕЖДАНЕ НА ТЪРГА

III. ПРОЦЕДУРА НА ТЪРГА

IV. ПРИЛОЖЕНИЯ - ОБРАЗЦИ НА ДОКУМЕНТИ:

*Приложение № 1* - Заявление за участие в търга

*Приложение № 2* - Декларация за извършен оглед на МПС

*Приложение № 3 -* Декларация за съответствие с изискванията за допустимост

*Приложение № 4 -* Декларация по Закона за защита на личните данни

*Приложение № 5* - Ценово предложение

16.04.2025 година

**I. УСЛОВИЯ ЗА ПРОВЕЖДАНЕ НА ТЪРГА**

**1. Предмет на търга** **и начална тръжна цена**

Осем броя МПС, собственост на „Кинтекс“ ЕАД, както следва:

**Позиция 1 -** Лек автомобил Марка: **Форд**, Модел: **Транзит**, Рег. номер: С5528МА, Рама номер: WFOFXXGBVEND29530, Двигател: Дизел, Цвят: Червен, Год. на производство: 10.12.1992г., находящ се в Складова база на Кинтекс ЕАД гр. Варна – Западна промишлена зона

Начална тръжна цена – **4 080,00 лв. без ДДС.**

**Позиция 2 -** Лек автомобил Марка: **БМВ**, Модел: **730**, Рег. номер:СА3335НР, Рама номер: WBAKM21010CY72531, Двигател: Дизел, Цвят: Черен, Год. на производство: 11.02.2009г, находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **24 780,00 лв. без ДДС.**

**Позиция 3 -** Лек автомобил Марка: **Фолксваген**, Модел: **Джета**, Рег. номер:СА1125РТ, Рама номер: WVWZZZ1KZAM029548, Двигател: Дизел, Цвят: Син, Год. на производство: 01.12.2010г.**,** находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **10 960,00 лв. без ДДС.**

**Позиция 4** -Лек автомобил Марка: **Тойота**, Модел: **Ланд Круйзер 120**, Рег. номер: С5995МС, Рама номер: JTEBZ29J700037497, Двигател: Дизел, Цвят: Бордо, Год. на производство: 12.03.2004г., находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **23 440,00 лв. без ДДС.**

* **Позиция 5** - Лек автомобил Марка: **Шкода**, Модел: **Фабия**, Рег. номер: СВ5012АТ, Рама номер:TMB1JBNJ0GZ069142, Двигател: Дизел, Цвят: Сив, Год. на производство: 16.10.2015г., находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **15 220,00 лв. без ДДС.**

* **Позиция 6** - Лек автомобил Марка: **Шкода**, Модел: **Октавия**, Рег. номер: СА5425АХ, Рама номер: TMBLK9NE2G0093761, Двигател: Дизел, Цвят: Сив, Год. на производство: 12.11.2015г., находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **26 430,00 лв. без ДДС.**

* **Позиция 7** - Лек автомобил Марка: **Шкода**, Модел: **Фабия**, Рег. номер: СВ4979ВХ, Рама номер: TMB1JBNJ2HZ073778, Двигател: Дизел, Цвят: Сив, Год. на производство: 06.12.2016г., находящ се в гр. София, бул. „Джеймс Баучер“ № 66, в сградата на „Кинтекс“ ЕАД

Начална тръжна цена – **16 830,00 лв. без ДДС.**

** Позиция 8** - **Трактор**, Модел: **ТК80**, Рег. номер: С463ЕН, Рама номер: 1123106, Двигател: Дизел, Цвят: Зелен/Бял, Год. на производство: 18.11.1986г., находящ се в база на Кинтекс ЕАД, с. Синеморец.

Начална тръжна цена – **4 750,00 лв. без ДДС.**

**2. Стъпка на наддаване**

Стъпката на наддаване е в размер на 1 % (един на сто) от началната тръжна цена за всяка от позициите.

**3. Вид на търга**

Търг с тайно наддаване при закрито заседание на комисията.

**4. Начин на плащане**

Цената на МПС, с начислен ДДС, се заплаща от спечелилите търга за съответната позиция участници по банков път, при определените в Тръжната документация условия.

Всички разходи по прехвърляне на собствеността на моторните превозни средства са за сметка на купувача.

**5. Дата, място и час на провеждане на търга**

Търгът с тайно наддаване ще се проведе на 09.05.2025г. от 11:00 часа в сградата на „Кинтекс“ ЕАД на адрес: гр. София, бул. „Джеймс Баучер“ № 66, при закрито заседание от комисия, определена със заповед на Изпълнителния директор.

**6. Тръжна документация**

Тръжната документация е достъпна на официалната интернет страница на „Кинтекс“ ЕАД: [www.kintex.bg](http://www.kintex.bg), секция „News and events“, както и в деловодството на Дружеството.

**7. Депозит за участие**

Депозитът за участие в търга е под формата на парична вноска в размер на 10 % (десет на сто) от началната тръжна цена без ДДС за всяка от позициите.

Кандидатите внасят депозит за участие в тъга по банков път, по банкова сметка на „Кинтекс“ ЕАД в „Юробанк България “ АД с IBAN: BG08BPBI79421025537001, BIC: BPBIBGSF , с основание за плащане: „*Депозит за участие в търг за покупко-продажба на МПС по Позиция .... (посочва поредния номер на позицията)*“, в срок до 16:00 ч. на деня, предхождащ датата на провеждане на търга.

**8. Условия за оглед на МПС, обект на търга**

Оглед на МПС може да се извършва в гр. София, бул. „Джеймс Баучер“ № 66, всеки работен ден от 9:00 до 16:00 часа, до деня, предхождащ датата на провеждане на търга, след предварителна договорка на телефон: +359887813897 и срещу представяне на документ за самоличност и нотариално заверено пълномощно, в случай че огледът не се извършва лично от кандидатa – физическо лице или представляващия кандидата – юридическо лице.

**9. Място и срок за подаване на документи за участие**

Заявленията за участие в търга (по приложения към тръжната документация образец) и приложените към тях документи се подават лично или чрез упълномощено лице с нотариално заверено пълномощно до 16:00 часа на деня, предхождащ деня за провеждане на търга, в сградата на „Кинтекс“ ЕАД в гр. София, бул. „Джеймс Баучер“ № 66.

**10.** **Изисквания към участниците в търга**

В търга могат да участват, при равни условия, всички физически и юридически лица, за които не са налице наложени ограничения, съгласно разпоредбите на действащото българско законодателство.

Не се допускат до участие в търга кандидати, които:

* са в производство по ликвидация или са обявени в несъстоятелност;
* имат просрочени задължения към „Кинтекс” ЕАД и висящи съдебни спорове с дружеството.

Всеки кандидат може да участва в търга чрез пълномощник, който следва да представи пълномощно с нотариално заверен подпис на упълномощителя.

До участие в търга се допускат само кандидати, които са извършили оглед на МПС, внесли садепозит за участие и чиито заявления отговарят на всички нормативни изисквания и на условията, посочени в настоящата документация.

В търга нямат право да участват членовете на комисията, провеждаща търга и независимите оценители, които са извършили оценката на активите, предмет на търга.

**11. Условия за повторно провеждане на търга**

При неявяване на кандидати, повторен търг ще се проведе на 19.05.2025г. от 11:00 часа на същия адрес и при същите условия.

**II. УКАЗАНИЯ ЗА ПРОВЕЖДАНЕ НА ТЪРГА**

**1. Процедура за провеждане на търга**

Търгът се провежда съгласно Приложение № 1 към чл. 29, ал. 2 от Правилника за прилагане на Закона за публичните предприятия.

Кандидатите за участие в търга са длъжни да се запознаят с всички указания и изисквания, съдържащи се в настоящата документация. Пропуски при представянето на необходимата документация, както и заявления, които не отговарят на условията в документацията могат да доведат до отстраняване или до недопускане на кандидат до участие в процедурата по провеждане на търга с тайно наддаване.

За разглеждане на заявленията, със заповед на Изпълнителния директор се определя комисия, в състав от нечетен брой служители на дружеството - от 3 до 7 члена, в която задължително се включва юрист.

Комисията заседава при закрито заседание на адреса на управление на дружеството в деня и часа за разглеждане на заявленията, който ден и час са определени в Решението за откриване на процедура за провеждане на търга и публикувани в обявата за търга.

**2. Изискуеми документи**

**Плик „А“ трябва да съдържа:**

* Заявление за участие в търга - *Приложение № 1;*
* Декларация за извършен оглед – *Приложение № 2;*
* Декларация за съответствие с изискванията за допустимост – *Приложение № 3;*
* Декларация по Закона за защита на личните данни – *Приложение № 4;*
* Документ за внесен от кандидат депозит за участие в търга в размер на 10% (десет на сто) от началната тръжна цена на обекта на търга;
* Оригиналът или нотариално заверен препис на пълномощното на представителя, ако кандидатът участва в търга чрез пълномощник;
* Плик „Б“ с ценово предложение.

**Плик „Б“ трябва да съдържа:**

* Ценово предложение - *Приложение № 5.*

Кандидатът поставя заявлението за участие заедно с другите изисквани документи в запечатан непрозрачен плик „А“. Върху плика се посочват:

* Вида и предмета на търга: ***„Търг с тайно наддаване за продажба на моторни превозни средства, собственост на „Кинтекс“ ЕАД“****;*
* Името/наименованието на участника или на упълномощеното лице, идентификационен номер - ЕИК/БУЛСТАТ, адрес за кореспонденция, телефон и електронен адрес.

Ценовото предложение (*Приложение № 5*) се поставя в отделен запечатан непрозрачен плик „Б“ с надпис „Ценово предложение“, който се поставя в плик „А“.

При изготвяне на заявлението и придружаващите го документи всеки участник трябва да се придържа стриктно и точно към обявените от „Кинтекс“ ЕАД условия.

Заявлението и придружаващите го документи се изготвят на български език и се подписват от участника или от надлежно упълномощено от него лице, полага се и печат, там където по закон се изисква наличието му.

Копията на документи следва да са заверени от физическото лице/представителя на участника с надпис “Вярно с оригинала”, с трите имена на заверилия документите и с положен подпис.

Пълномощното трябва да е нотариално заверено.

**3. Подаване и оттегляне на заявленията**

Кандидатите за участие в търга следва да подадат заявлението за участие и всички изискуеми документи в запечатан, непрозрачен плик „А“, в деловодството на „Кинтекс“ ЕАД, на адрес: гр. София, бул. “Джеймс Баучер” № 66, до изтичане на крайния срок посочен в заповедта и обявата за провеждане на търга, лично/чрез пълномощник или чрез лицензиран пощенски оператор/куриер.

Върху плик „А“ с представените документи в деловодството на дружеството се отбелязва поредният номер, датата и часът на получаването и посочените данни се записват във входящ регистър, за което на приносителя се издава документ с отбелязани същите данни.

Не се приемат и се връщат незабавно на кандидатите заявления за участие, които са представени след изтичането на крайния срок или са в незапечатан, прозрачен или с нарушена цялост плик. Тези обстоятелства се отбелязват в съответния входящ регистър.

Постъпилите заявления за участие в търга се описват в протокол и се предават на председателя на определената със заповед на Изпълнителния директор комисия за провеждане на търга, в деня на провеждането му, непосредствено преди определения час за откриване на търга.

До обявения краен срок за подаване на заявленията кандидатът може писмено да оттегли заявлението, като искането за оттегляне се прилага към протокола. Заявлението се връща в запечатания плик. Върху плика се поставя печат на „Кинтекс“ ЕАД и се поставя надпис: “Оттеглено с писмо - *номер и дата на писмото*”, като деловодителят се подписва и поставя дата. Така подписан пликът със заявлението, който подлежи на връщане, се ксерокопира и след това се връща на кандидата.

Ново заявление може да се подаде след оттегляне на първоначалното, при условие, че е спазен крайният срок, посочен в заповедта в обявата за откриване на процедурата.

В процедурата по провеждане на търг с тайно наддаване всеки кандидат може да участва само с едно заявление по всяка обособена позиция, като не се допускат варианти на заявлението.

В случай че преди оттеглянето на първоначално постъпилото заявление, кандидатът е подал друго, при отваряне на заявленията комисията следва да обяви второто заявление за нередовно, дори и първоначалното да е нередовно на друго основание.

Заявлението може да се изпрати и по пощата с препоръчано писмо с обратна разписка или чрез куриерска услуга. Кандидатът следва да изпрати заявлението по начин, обезпечаващ неговото пристигане на посочения от „Кинтекс“ ЕАД адрес преди обявения в обявата краен срок за подаване на заявления.

Всички разходи по изпращане и подаване на заявлението се заплащат от кандидата, като рискът от забава или загубване на заявлението е за сметка и в тежест на кандидата.

**4. Разноски по търга**

Всеки участник поема всички разходи по изготвянето на всички документи за участие в търга. „Кинтекс“ ЕАД не заплаща тези разходи независимо от изхода на търга. Представените от участниците документи не се връщат на участниците, а остават за съхранение в дружеството с цялата документация по обявяване и провеждане търга.

Участниците не могат да предявяват претенции към „Кинтекс“ ЕАД по отношение на направените от тях разходи и заплатени суми, с изключение на разходите за внесен депозит за участие и то само в случаите, в които с Решение на Изпълнителния директор процедурата по провеждане на търга с тайно наддаване е отменена. В този случай сумата на внесения депозит за участие се възстановява на участника на посочената в заявлението за участие в търга банкова сметка.

**5. Депозит за участие в търга**

Депозитът за участие в търга е под формата на парична вноска в размер на 10 % (десет на сто) от началната тръжна цена за всяка от позициите без ДДС.

Кандидатите внасят депозит за участие в тъга по банков път, по банкова сметка на „Кинтекс“ ЕАД в „Юробанк България “ АД с IBAN: BG08BPBI79421025537001, BIC: BPBIBGSF, с основание за плащане: *„Депозит за участие в търг за покупко-продажба на МПС по Позиция .... (посочва поредния номер на позицията)“*, в срок до 16:00 ч. на деня, предхождащ датата на провеждане на търга.

Внасянето на депозит представлява изискване за допустимост, което всеки кандидат трябва да спази, за да бъде допуснат до участие в търга. Начинът и срокът за внасяне на депозита са определени в Заповедта за провеждане на търга с тайно наддаване.

За депозит се счита парична сума, която следва да е налична по посочената банкова сметка на „Кинтекс“ ЕАД, до изтичане на определения краен срок за внасяне на депозита.

Внасянето на депозита се счита за извършено в момента на заверяване на банковата сметка на „Кинтекс“ ЕАД със сумата, представляваща депозита. В случай че сумата не е постъпила по посочената банкова сметка до изтичане на обявения в Заповедта за провеждане на търга с тайно наддаване краен срок за внасяне на депозита, съответният кандидат няма право да участва в търга, като подаденото от него заявление не се допуска до участие в търга.

С изтегляне на внесения депозит преди откриването на търга от комисията, лицето губи качеството си на кандидат за участие в търга, както и възможността да бъде допуснат до участие и класиране.

Депозит, внесен по банковата сметка на “Кинтекс” ЕАД, се връща при поискване, освен ако не съществува основание за задържането му. За целта е необходимо да се попълни молба в свободен текст за връщане на внесения депозит, която се заверявас подпис от председателя на комисията по провеждане на търга.

Искането на пълномощник за изтегляне на внесения от името и за сметка на упълномощителя депозит се удовлетворява само ако в представеното пълномощно за участие в конкретния търг с тайно наддаване или в друго пълномощно с нотариално заверен подпис упълномощителят изрично е упълномощил пълномощника с правото да поиска от негово име и за негова сметка изтеглянето на депозита. В тези случаи комисията прилага към преписката заверено от председателя на комисията копие на пълномощното.

Волеизявление за изтегляне на депозита, от страна на допуснат до участие в търга участник, може да се направи само след обявяването на класирането и участника, спечелил търга за съответната позиция.

Участникът, който е класиран на първо място и е обявен за спечелил търга, няма право да изтегли депозита си. Същият се задържа като гаранция за сключване на договор за покупко-продажба на МПС.

**6. Основания за отстраняване**

Тръжната комисия отстранява съответния кандидат в следните случаи:

* Заявлението и документите на кандидата са представени в незапечатан и/или с нарушена цялост и/или прозрачен плик;
* Към заявлението на кандидата не са приложени всички изискуеми документи;
* Заявлението или приложените към него документи не са попълнени/не съдържат изискуемата информация и данни.

**7. Други**

Всички срокове, посочени в настоящата документация, се броят в календарни дни при спазване изискваният на чл.72 от Закона за задълженията и договорите, освен ако изрично не са посочени в работни дни.

**III. ПРОЦЕДУРА НА ТЪРГА**

**1. Разглеждане на заявленията**

В деня и часа, определени за провеждане на търга, председателят на комисията проверява присъствието на членовете на комисията и обявява откриването на търга.

Комисията разпечатва подадените пликове „А“, проверява дали са спазени условията за участие в търга и редовността на подадените документи.

В случай че установи непълнота на представените документи или неспазване на изискванията, посочени в тръжната документация, комисията отстранява от по-нататъшно участие в процедурата нередовния кандидат, което се отразява в протокола.

Търгът с тайно наддаване се провежда, и в случай че има подадено само едно заявление за участие за позиция, като участникът се обявява за победител, ако предложената от него цена не е по-ниска от обявената тръжна цена и заявлението му за участие е редовно.

След като приключи проверката на редовността на всички подадени заявления, комисията пристъпва към отваряне на плик „Б“ с ценовите предложения на допуснатите участници.

Ценовите предложения се подписват от всеки член на комисията по търга.

Редовно подадените заявления се класират според размера на предложената цена, което се отразява в протокола.

След изчерпване на пълния списък на заявленията, комисията обявява най-високата предложена цена. Участниците се подреждат последователно, като се отчита по-високата предложена цена.

Търгът се смята за спечелен от участника, предложил най-високата цена, което се обявява на всички участници и търгът се закрива.

При възникване на обстоятелства, които правят невъзможно откриването или продължаването на търга, нов търг се провежда в първия работен ден, следващ деня на търга, на същото място, в същия час и при същите условия. В случай че се наложи отлагане на вече започнал търг, редовните наддавателни предложения, извършени до този момент, запазват сила за новия търг.

**2. Особени случаи при класиране на участниците**

При предложена еднаква най-висока цена от повече участници търгът продължава между тях с явно наддаване.

Председателят на комисията обявява резултата, вписва го в протокола, определя място дата и час за провеждането на търг с явно наддаване между тези участници и уведомява писмено или по e-mail участниците, предложили еднаква най-висока цена.

В указания ден и час за провеждане на търга с явно наддаване, на посоченото място се проверява присъствието на членовете на комисията и се обявява откриването на процедурата по провеждането на търга с явно наддаване.

Регистрацията на участниците в търга с явно наддаване започва в деня и часа, обявени за неговото провеждане и на посоченото в писменото уведомление до участниците за провеждане на търга място, където членовете на комисията пристъпват към извършване на проверка на самоличността и представителната власт на лицата, които имат право да присъстват и да участват в процедурата по провеждане на търга с явно наддаване.

При наличие на основание за недопускане на едно лице да присъства и/ или участва в търга с явно наддаване, това обстоятелство се отбелязва в протокола и лицето следва да напусне незабавно помещението, в което се провежда търга.

На всеки един от участниците, отговарящи на изискванията за участие в търга с явно наддаване се предоставя знак (табелка) с номер за участие в наддаването. При регистрацията на участниците в процедурата по провеждане на търг с явно наддаване, в протокола за провеждане на търга съответният участник задължително полага подпис в графа “Запознат с тръжната документация”.

Ако в деня и часа, определени за провеждането на търга с явно наддаване, не се яви представител на някой от участниците, комисията отстранява съответния участник от последващо участие, а внесеният от него депозит се задържа.

Участниците, допуснати до участие в търга с явно наддаване се явяват лично или чрез пълномощник и се легитимират пред тръжната комисия чрез представяне на документ за самоличност, а пълномощниците задължително представят и документ, удостоверяващ представителна власт.

За начална тръжна цена на явния търг се счита предложената от участниците цена на търга с тайно наддаване, като наддаването започва от предложената цена със стъпка на наддаване, определена в решението за откриване на търга.

Може да се наддава с не повече от една стъпка, освен ако на участниците изрично е обявено, че могат да правят наддавателни предложения на стойност по–висока от една стъпка.

Председателят на комисията поканва последователно по реда на подаване на заявленията всички допуснати участници да потвърдят предложената от тях цена. В случай че някой от допуснатите участници откаже да потвърди предложената от него цена, това обстоятелство се отбелязва в протоколи и председателят не допуска този кандидат да продължи да участва в процедурата, а внесеният от него депозит за участие се задържа и не се възстановява.

В случай че участниците в търга потвърдят началната тръжна цена, но никой от тях не обяви следващата по размер цена, по-висока от началната с една стъпка, търгът се закрива и внесените от тях депозити за участие в търга не се възстановяват.

След всяко направено предложение председателят на комисията, произнася последователно три пъти последната предложена цена, като преди третия път, прави предупреждение, че същата е последна и ако нова цена не бъде предложена огласява спечелването на съответната позиция със “спечелено”, както и достигнатата тръжна цена иномера на участника, който я е предложил.

За направените предложения се води наддавателен лист, в който се посочват тръжният номер на позицията, номерата на участниците, наддавали за нея и предлаганите от тях тръжни цени. Наддавателният лист е неразделна част от протокола за провеждане на търга.

Търгът се смята за спечелен от участника, предложил най-високата цена, което се обявява на всички участници, и търгът се закрива.

Спечелилият търга участник е длъжен да сключи договор за покупко-продажба на МПС и да заплати предложената от него тръжна цена в сроковете и съгласно условията на търга. При неизпълнение за спечелил търга се определя участникът, предложил следващата по размер цена, при условие че не е изтеглил своя депозит.

Не се връща депозитът на участник, който е определен за спечелил търга, но откаже да сключи договор за покупко-продажба и да заплати предложената от него цена.

**3. Протокол на комисията**

За резултатите от търга комисията съставя протокол. Протоколът съдържа информация за мястото, датата и часът на провеждане на търга, вида и предмета на търга, състава на комисията, данните на участниците, входящите номера на заявленията за участие, други обстоятелства по редовността на подадените документи, както и информация за недопуснатите до участие кандидати и причините за недопускането им. Всички допуснати до участие в търга се класират в протокола в низходящ ред, според размера на предложената цена.

В протокола се записват и данните на лицата, които на явния търг са предложили цена, поставяща ги на второ и трето място след участника, предложил най-висока цена, както и съответните данни, необходими за тяхната идентификация и евентуално последващо уведомяване.

Към протокола се прилага наддавателния лист от проведения търг с явно наддаване, който се подписва от участниците в наддаването и от всички членове на комисията.

Протоколът се подписва от всички членове на комисията. Решенията се вземат с мнозинство. Член на комисията, който не е съгласен с обявеното в протокола решение, подписва протокола с особено мнение. При невъзможност протоколът да бъде изготвен в рамките на деня на провеждане на търга, същият следва да се изготви в срок до 3 (три) работни дни от провеждането на търга.

Въз основа на протокола с резултати от класирането на участниците, председателят на комисията предлага на Изпълнителния директор на “Кинтекс” ЕАД да сключи договор за покупко-продажба с участника, класиран на първо място.

**4. Обявяване на класирането**

Комисията обявява резултатите от класирането, в рамките на деня на провеждане на търга, като поставя съобщение на подходящо място на адреса на управление на дружеството. В съобщението се посочват името/наименованието участниците и направените от тях ценови предложения.Класираните на първите две места участници по всяка позиция се уведомяват и на посочените от тях електронни адреси/телефони, като на спечелилият търга участник се дава срок от 7 (седем) дни за сключване на договор за покупко-продажба.

**5. Сключване на договор**

Ако обявеният за спечелил търга участник не се яви и не сключи договор за покупко-продажба с “Кинтекс” ЕАД в определения срок, се счита, че се е отказал да закупи спечеленото на търга МПС, като внесеният от него депозит се задържа и не се възстановява.

Комисията съставя протокол, с който обявява за спечелил търга с тайно наддаване класираният на второ място участник, ако не е изтеглил депозита си. Комисията го уведомява на посочения от него електронен адрес/телефон, като му се дава срок от 7 (седем) дни за сключване на договор за покупко-продажба.

Ако и той не се яви и не сключи договор в определения срок, се счита, че участникът се е отказал да закупи спечеленото МПС, като внесеният от него депозит също се задържа и не се възстановява.

Участник, обявен за спечелил търга с тайно наддаване, се счита за такъвот момента на съставяне от комисията на протокола за обявяването му за спечелил участник с произтичащите от това последици, а не от деня на получаване на писменото уведомление. Моментът на получаване от участника на писменото уведомление има значение единствено за изчисляване на преклузивния срок от 7 (седем) дни, в който обявеният за спечелил търга с тайно наддаване участник следва да се яви и да сключи договор за покупко-продажба на МПС.

Внесените от неспечелилите участници депозити се освобождават в 7-дневен срок от датата на получаване на утвърдения протокол и се превеждат по банковите сметки, посочени в заявленията за участие.

Депозитът на спечелилия търга за участник се задържа и се приспада от цената на спечеленото МПС по съответната позиция.

В 7-дневен срок от уведомяването на спечелилия търга участник се сключва договор за покупко-продажба на МПС. Задължително условие за сключване на договора е към момента на подписването му по банковата сметка на „Кинтекс“ ЕАД да е постъпила достигнатата на търга цена от участника, с начислен ДДС, намалена със стойността на внесения депозит за участие в търга за съответната позиция. Постъпването на сумата по предходното изречение се удостоверява с представяне на оригинален платежен документ за извършен банков превод по банковата сметка на „Кинтекс“ ЕАД.

**Внесеният депозит за участие в търга се задържа и не подлежи на връщане, когато:**

* Спечелилият търга участник не се яви за подписване на договора;
* По банковата сметка на „Кинтекс“ ЕАД не е постъпила сумата на достигнатата на търга цена за съответната позиция, намалена със стойността на внесения депозит за участие в търга.

**7. Отмяна на тръжната процедура**

Обявената процедурата по провеждане на търг с тайно наддаване може да се отмени с решение на Изпълнителния директор на „Кинтекс“ ЕАД, когато:

1. отпадне необходимостта от провеждане на обявената процедура;

2. са установени нарушения при откриването и провеждането на търга, които не могат да бъдат отстранени, без това да промени условията, при които е обявена процедурата.

В 5 (пет) дневен срок от прекратяване на тръжната процедура на горепосочените основания, на всички участници се възстановява сумата на внесения депозит за участие в търга, на посочената от тях банкова сметка в заявлението за участие в търга.

**IV. ПРИЛОЖЕНИЯ - ОБРАЗЦИ НА ДОКУМЕНТИ:**

*Приложение № 1* - **Заявление за участие в търга**

*Приложение № 2* - **Декларация за извършен оглед на МПС**

*Приложение № 3 -* **Декларация за съответствие с изискванията за допустимост**

*Приложение № 4 -* **Декларация по Закона за защита на личните данни**

*Приложение № 5* - **Ценово предложение**